Document ID: 32007R0210

REGULAMENTUL (CE) NR. 210/2007 AL COMISIEI
din 27 februarie 2007
de derogare de la Regulamentul (CE) nr. 1282/2006 privind termenul de valabilitate a licențelor de export cu stabilirea în avans a restituirii în sectorul laptelui și produselor lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și al produselor lactate (1), în special articolul 31 alineatul (14),
întrucât:
(1)
Articolul 8 din Regulamentul (CE) nr. 1282/2006 al Comisiei din 17 august 2006 de stabilire a normelor speciale de aplicare a Regulamentului (CE) nr. 1255/1999 al Consiliului în ceea ce privește licențele de export și restituirile la export în sectorul laptelui și produselor lactate (2) stabilește termenul de valabilitate a licențelor de export.
(2)
Reducerea prețului de intervenție pentru unt de la 1 iulie 2007 va afecta probabil diferența dintre acest preț și prețul de pe piața mondială.
(3)
Ca măsură de precauție, în scopul protejării bugetului comunitar de cheltuieli inutile și pentru a evita o aplicare speculativă a sistemului de restituire la export în sectorul produselor lactate, pentru produsele care conțin grăsimi din lapte valabilitatea licențelor de export cu stabilirea în avans a restituirii trebuie limitată la 30 iunie 2007.
(4)
Măsurile prevăzute de prezentul regulament sunt conforme cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
Prin derogare de la articolul 8 din Regulamentul (CE) nr. 1282/2006, licențele de export cu stabilire în avans a restituirii în ceea ce privește produsele menționate la literele (b)-(d) din articolul menționat anterior, pentru care se pot depune cereri începând cu 1 martie, sunt valabile până la 30 iunie 2007.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 februarie 2007.

Labels: 3
17
15
6